ai4bharat/Pralekha huggingface dataset:
హోం మంత్రిత్వ శాఖ
దిల్లీలో పది వేల పడకల 'సర్దార్ పటేల్ కొవిడ్ సంరక్షణ కేంద్రం' ఏర్పాటుపై సమీక్షించిన కేంద్ర హోంమంత్రి అమిత్ షా
పది వేల పడకల 'సర్దార్ పటేల్ కొవిడ్ సంరక్షణ కేంద్రం' ఏర్పాటు దిల్లీ ప్రజలకు పెద్ద ఊరట: అమిత్ షా
ప్రధాని శ్రీ మోదీ నేతృత్వంలోని కేంద్ర ప్రభుత్వం ప్రజలకు సాధ్యమైనంత సాయం చేయటానికి నిబద్ధతతో ఉంది: అమిత్ షా
కొవిడ్ సంరక్షణ కేంద్రం ఏర్పాటు చేసిన ఐటీబీపీ సిబ్బందిని హోంమంత్రి అభినందించారు. దేశానికి, దిల్లీ ప్రజలకు సేవ చేయాలన్న వారి నిబద్ధత అసమానమని మెచ్చుకున్నారు
దిల్లీలోని రాధాస్వామి సత్సంగ్ బియాస్లో పది వేల పడకల 'సర్దార్ పటేల్ కొవిడ్ సంరక్షణ కేంద్రం' ఏర్పాటుపై కేంద్ర హోంమంత్రి శ్రీ అమిత్ షా సమీక్ష నిర్వహించారు. పది వేల పడకల ఏర్పాటు దిల్లీ ప్రజలకు అతి పెద్ద ఊరటగా అమిత్ షా అభివర్ణించారు.
"కష్టకాలంలో కొవిడ్ సంరక్షణ కేంద్రాన్ని ఏర్పాటు చేసిన, ధైర్యవంతులైన ఇండో-టిబెటన్ బోర్డర్ పోలీస్  సిబ్బందిని అభినందిస్తున్నా. దేశానికి, దిల్లీ ప్రజలకు సేవ చేయాలన్న వారి నిబద్ధత అసమానం" అని అమిత్ షా మెచ్చుకున్నారు. ప్రధాని శ్రీ నరేంద్ర మోదీ నేతృత్వంలోని కేంద్ర ప్రభుత్వం ప్రజలకు సాధ్యమైనంత సాయం చేయటానికి నిబద్ధతతో ఉందని స్పష్టం చేశారు.
ఇంత పెద్ద కొవిడ్ కేంద్రం ఏర్పాటుకు సాయం చేసిన రాధాస్వామి సత్సంగ్ బియాస్, సహకరించిన ప్రతి ఒక్కరికి హోంమంత్రి ధన్యవాదాలు తెలిపారు. కేంద్ర హోంశాఖ సహాయ మంత్రి జి.కిషన్ రెడ్డి, దిల్లీ ముఖ్యమంత్రి అరవింద్ కేజ్రీవాల్, కేంద్ర హోంశాఖ కార్యదర్శి అజయ్ భల్లా, దిల్లీ ప్రభుత్వ సీనియర్ అధికారులు కూడా ఈ కార్యక్రమంలో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఇండియాలో కోవిడ్ -19 వాక్సిన్ కవరేజ్ 31 కోట్లు దాటింది.
గత 24 గంటలలో 61.19 లక్షల వాక్సిన్ డోస్లు వేశారు.
ఇండియాలో గత 24 గంటలలో 48,698 కోవిడ్ పాజిటివ్ కొత్త కేసులు నమోదయ్యాయి.
ఇండియాలో క్రియాశీల కేసుల సంఖ్య మరింత గా తగ్గి 5.95,565 కు ఏరింది. వరుసగా 86 వ రోజు 6 లక్షల దిగువలో ఉంది.
రోజువారీ రికవరీలు, కొత్త కేసుల కన్న వరుసగా 44 వరోజు ఎక్కువగా ఉన్నాయి.
రికవరీ రేటు 96.72 శాతానికి పెరిగింది.
రోజువారి పాజిటివిటి రేటు 2.79 శాతంగా ఉంది. కోవిడ్ పాజిటివిటి రేటు వరుసగా 19 రోజులుగా 5 శాతం దిగువనే ఉంది.
ఇండియా వాక్సినేషన్ కవరేజ్ నిన్నటివరకు 31 కోట్లు దాటి చెప్పుకోదగిన మైలురాయిని అధిగమించింది. మొత్తం 31,50,45,926 వాక్సిన్ డోస్లు 42,00,839 సెషన్లలో వేశారు. ఈ రోజు ఉదయం 7 గంటల వరకు అందిన ప్రాథమిక నివేదిక ప్రకారం గత 24 గంటలలో 61,19,169 వాక్సిన్ డోస్లు వేశారు
--------------------------------------------------------------------------------------------
హెచ్.సి.డబ్ల్యు లు 1వ డోస్ 1,01,83,459
2 వ డోస్ 71,75,222
ఎఫ్.ఎల్.డబ్ల్యులు 1 వ డోస్ 1,74,05,275
2వ డోస్ 93,02,922
18-44 సంవత్సారాల మధ్య వయస్కులు 1 వ డోస్ 7,91,80,154
2 వడోస్ 17,15,458
45-59 సంవత్సరాల మధ్య వయస్కులు 1 వడోస్ 8,59,69,905
2 వ డోస్ 1,40,81,556
60 సంవత్సరాలు పైబడిన వారు 1 వ డోస్ 6,70,95,979
2 వ డోస్ 2,29,35,996
-------------------------------------------------------------------------------------------------------------------
మొత్తం 31,50,45,926
---------------------------------------------------------------------------------------------------------------------
కోవిడ్ -19 సార్వత్రిక వాక్సినేషన్ కొత్తదశ కార్యక్రమం 2021 జూన్ 21 నుంచి ప్రారంభమైంది. కోవిడ్ -19 వాక్సినేషన్ కార్యక్రమాన్ని దేశవ్యాప్తంగా వేగవంతం చేసి దీనిని మరింత విస్తరింప చేసేందుకు కేంద్ర ప్రభుత్వం కట్టుబడి ఉంది.
ఇండియాలో గత 24 గంటలలో 48,698 కొత్త కేసులు నమోదయ్యాయి.
వరుసగా 19 రోజులుగా లక్ష కంటే తక్కువ కొత్త కేసులు నమోదౌతున్నాయ. కేంద్ర, రాష్ట్రప్రభుత్వాలు, కేంద్ర పాలిత ప్రాంతాలు నిరంతర కృషివల్ల కేసులలో తగ్గుదల సాధ్యమైంది.
ఇండియాలో క్రియాశీల కేసుల సంఖ్య నిరంతరం తగ్గుతూ వస్తోంది. దేశ క్రియాశీల కేస్లోడ్ ఈరోజు 5,95,565 గా ఉంది. క్రియాశీల కేసులు 86 రోజుల తర్వాత 6 లక్షల దిగువకు చేరాయి.
గత 24 గంటలలో కేసులలో నికర తగ్గుదల 17,303. క్రియాశీల కేసులు దేశ మొత్తం పాజిటివ్ కేసులలో 1.97 శాతం మాత్రమే.
.
కోవిడ్ -19 మహమ్మారినుంచి రోజూ ఎక్కువమంది కోలుకుంటున్నారు. వరుసగా 44 రోజులుగా కోవిడ్ కేసుల కన్న కోవిడ్ నుంచి కోలుకున్న వారి కేసులు ఎక్కువగా ఉంటున్నాయి. గత 24 గంటలలో 64,818 మంది కోవిడ్ నుంచి కోలుకున్నారు.
రోజువారి కొత్త కేసుల కంటే 16,000 మందికి పైగా  మంది గత 24 గంటలలో కోవిడ్ నుంచి కోలుకున్నారు.
కోవిడ్ మహమ్మారి ప్రారంభమైనప్పటి నుంచి ఇప్పటివరకు కోవిడ్ నుంచి 2,91,93,085 మంది కోలుకున్నారు. గత 24 గంటలలో 64, 818 మంది కోవిడ్ నుంచి కోలుకున్నారు. దీనితో మొత్తం రికవరీ రేటు 96.72 శాతానికి చేరింది. ఇది గణనీయమైన పురోగతిని సూచిస్తోంది.
 .
.ఒక వైపు దేశవ్యాప్తంగా కోవిడ్ నిర్ధారణ పరీక్షలు పెరంచడంతో, వారపు పాజిటివిటి రేటు క్రమంగా తగ్గుతూ వస్తుండడాన్ని గుర్తించారు. వారపు పాజిటివిటి రేటు ప్రస్తుతం 2.97 శాతంగా ఉంది. రోజువారి పాజిటివిటి రేటు ఈరోజు2.79 శాతం. ఇది వరుసగా 19 వరోజు 5 శాతం కన్న దిగువన ఉంది.
ఆయుష్
ఆయుర్వేద వైద్యానికి ప్రామాణిక చిహ్నాలు
ఆయుర్వేదం, సిద్ధ మరియు యునానిల అధికారిక సూత్రీకరణ, నియంత్రణ సంకలనాలను ప్రచురించడం, సవరించడం కూడా ఫార్మాకోపోయియా కమిషన్ బాధ్యత. ఈ ప్రచురించిన ప్రమాణాలు డ్రగ్స్ అండ్ కాస్మటిక్స్ యాక్ట్, 1940 మరియు రూల్స్, 1945లో భాగంగా మారాయి ఆయుర్వేదపు ముడి పదార్థాలు / ఆయా ఔషధాల నాణ్యతా ప్రమాణాలను నిర్ధారించడం మరియు భారతదేశం అంతటా ఒకే విధంగా అమలవుతాయి. ఇప్పటి వరకు ప్రభుత్వం ఆయుర్వేద ఫార్మాకోపోయియాను 645 సింగిల్ డ్రగ్స్ మరియు 203 మోనోగ్రాఫ్ల సమ్మేళన సూత్రీకరణలను కలిగి ఉంది దీనికి తోడు భారతదేశంలోని 986 ఆయుర్వేద ఫార్ములా సూత్రీకరణలను కలిగి ఉంది. ఆయుర్వేద ఫార్మాకోపియా ఆఫ్ ఇండియా , సిద్ధ ఫార్మాకోపియా ఆఫ్ ఇండియా , యునాని ఫార్మాకోపోయియా ఆఫ్ ఇండియా  మరియు హోమియోపతిక్ ఫార్మాకోపోయియా ఆఫ్ ఇండియా లను ప్రచురించడం మరియు సవరించడం కమిషన్ యొక్క ప్రధానమైన తప్పనిసరి అంశం. మన ఆయుర్వేద, సిద్ధ, యునాని మరియు హోమియోపతిక్ ఔషధాల నాణ్యత, భద్రత మరియు సమర్థతను నిర్ధారించడానికి ఫార్మాకోపోయియల్ ప్రమాణాలు ప్రాథమికంగా ఎంతో అవసరం. ఈ సమాచారాన్ని ఆయుష్ శాఖ సహాయ మంత్రి శ్రీ సర్బానంద సోనోవాల్ ఈ రోజు లోక్ సభకు ఇచ్చిన ఒక లిఖితపూర్వక సమాధానంలో తెలిపారు.
రహదారి రవాణా, హైవేల మంత్రిత్వ శాఖ
ఇరు దేశాల మధ్య నిరంతర భాగస్వామ్యాన్ని బలోపేతం చేస్తూ నిలకడైన మౌలిక సదుపాయాల అభివృద్ధి కోసం జపాన్ బృందంతో సమావేశమైన శ్రీ నితిన్ గడ్కరీ
కేంద్ర రోడ్డు రవాణా & రహదారుల శాఖామంత్రి శ్రీ నితిన్ గడ్కరీ బుధవారం న్యూఢిల్లీలో భారత్కు జపాన్ రాయబారి హిరోషి సుజుకి సమక్షంలో జపాన్ ప్రధానమంత్రి ప్రత్యేక సలహాదారు, ముంబై- అహ్మదాబాద్ నేషనల్ హైస్పీడ్ రైల్ ప్రాజెక్టు సంయుక్త కమిటీ సమావేశం కో-చైర్మన్ డాక్టర్ మసఫుమీ మోరీ నేతృత్వంలోని జపాన్ ప్రతినిధి బృందంతో సమావేశమయ్యారు.
ఇరు పక్షాలూ కూడా రోడ్డు రవాణా, సర్వీస్ సంబంధిత రోడ్డు మౌలిక సదుపాయాల వ్యూహరచనపై అభిప్రాయాలను వెల్లడించాయి. అనంతరం సామర్ధ్య నిర్మాణం, నిలకడైన రవాణా అభివృద్ధి క్షేత్రంలో సాంకేతికతను ఇచ్చిపుచ్చుకోవడం, ప్రత్యామ్నాయ, క్లీన్, హరిత ఇంధనం, ప్రయాణీకులు, సరుకు రవాణా కదలికలు లేదా రాకపోకల కోసం వినూత్న రవాణా సాంకేతికతల అభివృద్ధిపై చర్చించారు.
భారత ఈశాన్యప్రాంతంలో ఈశాన్య రహదారి నెట్వర్క్ అనుసంధానతను మెరుగుపరిచేందుకు ఉద్దేశించిన ఇండియా- జపాన్ నిలకడైన అభివృద్ధి చొరవ గురించి ఉద్ఘాటించారు.
ఇరు దేశాలు పంచుకున్న విలువలు, వ్యూహాత్మక, ఆర్థిక అంశాలలో కలసిన ప్రయోజనాలన్న బలమైన పునాది ఆధారంగా రవాణా, వ్యూహరచనలో ప్రస్తుతం ఎదుర్కొంటున్న సవాళ్ళకు ప్రభావవంతమైన పరిష్కారాలను కనుగొనేందుకు జపాన్తో సహకారాన్ని, భారత్ నిరంతర భాగస్వామ్యాన్ని మరింత బలోపేతం చేసేందుకు ఈ సమావేశం మార్గాన్ని సుగమం చేసింది.
భారీ పరిశ్రమల మంత్రిత్వ శాఖ
ఫేమ్ ఇండియా పథకం ఫేజ్-II కింద 07 డిసెంబర్ 2022 వరకు 7,45,713 ఎలక్ట్రిక్ వాహనాలకు డిమాండ్ ఇన్సెంటివ్ ద్వారా దాదాపు రూ. 3,200 కోట్ల మద్దతు.
ఫేమ్ ఇండియా పథకం ఫేజ్-II కింద 07 డిసెంబర్ 2022 వరకు 7,45,713 ఎలక్ట్రిక్ వాహనాలకు డిమాండ్ ఇన్సెంటివ్ ద్వారా దాదాపు రూ. 3,200 కోట్ల మద్దతు లభించింది. వీటితో పాటు పథకం కింద 26 రాష్ట్రాలు/కేంద్రపాలిత ప్రాంతాల్లో అంతర్రాష్ట్ర మరియు ఇంటర్సిటీ కార్యకలాపాల కోసం 65 నగరాలు/ఎస్టియులు/సిటియులు/ రాష్ట్ర ప్రభుత్వాలకు ఎంహెచ్ఐ 6315 ఇ-బస్సులను మంజూరు చేసింది.
భారతదేశంలో  ఎలక్ట్రిక్ వాహనాల  పథకం వేగవంతమైన అమలు మరియు తయారీ దశ-IIని ప్రభుత్వం 1 ఏప్రిల్, 2019 నుండి ఐదేళ్ల పాటు మొత్తం రూ. 10,000 కోట్ల బడ్జెట్ మద్దతుతో చేపట్టింది. ఈ దశ ప్రధానంగా ప్రజా మరియు భాగస్వామ్య రవాణాకు సంబంధించి విద్యుదీకరణకు మద్దతు ఇవ్వడంపై దృష్టి పెడుతుంది. డిమాండ్ ప్రోత్సాహక పథకం ద్వారా 7090 ఇ-బస్సులు, 5 లక్షల ఇ-3 వీలర్లు, 55000 ఇ-4 వీలర్ ప్యాసింజర్ కార్లు మరియు 10 లక్షల ఇ-2 వీలర్ల ద్వారా మద్దతునివ్వడం లక్ష్యంగా పెట్టుకుంది. ఈ పథకం కింద ఎలక్ట్రిక్ వాహనాల కొనుగోలు ధరలో ముందస్తు తగ్గింపు రూపంలో ఎలక్ట్రిక్ వాహనాల కొనుగోలుదారులకు ప్రోత్సాహకాలు అందించబడతాయి.
దేశంలో ఎలక్ట్రిక్ మొబిలిటీని స్వీకరించడంలో ఎదురవుతున్న సవాళ్లను పరిష్కరించడానికి భారత ప్రభుత్వం ఈ క్రింది చర్యలు చేపట్టింది:
- 11 జూన్, 2021 నుండి ఫేజ్ ఇండియా స్కీమ్ ఫేజ్ II కింద డిమాండ్ ప్రోత్సాహకం రూ.10,000/కెడబ్ల్యూహెచ్ నుండి వాహన ధరలో 20% నుండి 40% వరకు పరిమితి పెరుగుదలతో రూ.15,000/కెడబ్ల్యూహెచ్ పెరిగింది. తద్వారా ఐసీఐ టూ వీలర్ వాహనాలతో సమానంగా ఎలక్ట్రిక్ టూ వీలర్ల ధరను ఎనేబుల్ చేస్తుంది. ఇంకా, 25 జూన్, 2021న ఫేమ్ ఇండియా స్కీమ్ II దశ 2024 మార్చి 31 వరకు 2 సంవత్సరాల పాటు పొడిగించబడింది.
- దేశంలో బ్యాటరీ ధరలను తగ్గించేందుకు దేశంలో అడ్వాన్స్ కెమిస్ట్రీ సెల్  తయారీకి సంబంధించిన ప్రొడక్షన్ లింక్డ్ ఇన్సెంటివ్  పథకాన్ని 12 మే 2021న ప్రభుత్వం ఆమోదించింది. బ్యాటరీ ధరలు తగ్గడం వల్ల ఎలక్ట్రిక్ వాహనాల ధర తగ్గుతుంది.
- ఎలక్ట్రిక్ వాహనాలు ఆటోమొబైల్ మరియు ఆటో కాంపోనెంట్ల కోసం ఉత్పత్తి లింక్డ్ ఇన్సెంటివ్  పథకం కింద కవర్ చేయబడ్డాయి, ఇది ఐదేళ్ల కాలానికి రూ 25,938 కోట్ల బడ్జెట్ వ్యయంతో 15 సెప్టెంబర్ 2021న ఆమోదించబడింది.
- ఎలక్ట్రిక్ వాహనాలపై జీఎస్టీ 12% నుండి 5%కి తగ్గించబడింది; ఎలక్ట్రిక్ వాహనాల ఛార్జర్లు/ఛార్జింగ్ స్టేషన్లపై జీఎస్టీని 18% నుంచి 5%కి తగ్గించారు.
- రోడ్ ట్రాన్స్పోర్ట్ & హైవేస్ మంత్రిత్వ శాఖ  బ్యాటరీతో నడిచే వాహనాలకు గ్రీన్ లైసెన్స్ ప్లేట్లు ఇవ్వబడుతుందని మరియు పర్మిట్ అవసరాల నుండి మినహాయించబడుతుందని ప్రకటించింది.
- ఈవీలపై రహదారి పన్నును మినహాయించాలని రాష్ట్రాలకు సలహా ఇస్తూ ఎంఓఆర్టిహెచ్ నోటిఫికేషన్ జారీ చేసింది. ఇది ఈవీల ప్రారంభ ధరను తగ్గించడంలో సహాయపడుతుంది.
కేంద్ర భారీ పరిశ్రమల శాఖ సహాయ మంత్రి శ్రీ క్రిషన్ పాల్ గుర్జార్ ఈరోజు లోక్సభలో లిఖితపూర్వక సమాధానంలో ఈ సమాచారం అందించారు.
బొగ్గు మంత్రిత్వ శాఖ
నాన్ ఎగ్జిక్యూటివ్ వర్క్ఫోర్స్ వేతన ఒప్పందాన్ని వీలైనంత త్వరగా ఖరారు చేయాలని కోల్ ఇండియా లక్ష్యంగా పెట్టుకుంది.
పరస్పర అంగీకార ఒప్పందం కోసం చర్చలు పురోగతిలో ఉన్నాయి
కోల్ ఇండియా లిమిటెడ్  ఎన్సిడబ్ల్యూఏ- XI ఆధ్వర్యంలో ఇప్పటివరకు ఐదు సమావేశాలను నిర్వహించిందని బొగ్గు మంత్రిత్వ శాఖ స్పష్టం చేసింది. కంపెనీ తన నాన్-ఎగ్జిక్యూటివ్ వర్క్ఫోర్స్ వేతన ఒప్పందాన్ని పరస్పరం ఆమోదయోగ్యమైన పద్ధతిలో త్వరగా ఖరారు చేయాలని లక్ష్యంగా పెట్టుకుంది.
సీఐఎల్ దాని యూనియన్లతో స్నేహపూర్వక మరియు సామరస్యపూర్వక సంబంధాలను కొనసాగిస్తుంది. దేశంలో బొగ్గు రంగానికి ఉన్న ప్రాముఖ్యతను దృష్టిలో ఉంచుకుని విభేదాలు లేదా సమ్మెలను నివారించడానికి ప్రయత్నిస్తుంది. ప్రస్తుతం చర్చలు పురోగతిలో ఉన్నాయి మరియు సాధారణంగా ఒప్పందాన్ని ముగించడానికి సమయం పడుతుంది.
ఇంతకుముందు మూడు వేతన ఒప్పందాలను విజయవంతంగా ముగించిన దేశంలోనే మొదటి సిపిఎస్యు సీఐఎల్ అని పేర్కొనడం సముచితం. ఈ సంప్రదాయాన్ని కొనసాగిస్తూ ఈసారి కూడా వేతన ఒప్పందాన్ని త్వరగా ఖరారు చేయాలని సిఐఎల్ భావిస్తోంది.
పై ప్రకటనకు విరుద్ధమైన ఏదైనా నివేదిక వాస్తవికంగా తప్పు మరియు ఏకపక్షంగా ఉంటుందని పేర్కొనబడింది.
హోం మంత్రిత్వ శాఖ
ప్రధాన మంత్రి శ్రీ నరేంద్ర మోదీకి జన్మదిన శుభాకాంక్షలు తెలిపిన కేంద్ర హోం మరియు సహకార శాఖ మంత్రి శ్రీ అమిత్ షా
దేశ అత్యంత ప్రియతమ నాయకుడు మరియు మనందరికీ స్ఫూర్తిప్రదాత అయిన ప్రధానమంత్రి నరేంద్ర మోదీకి పుట్టినరోజు సందర్భంగా ఆయనకు
మంచి ఆరోగ్యం మరియు దీర్ఘాయుస్సు లభించాలని ప్రార్థిస్తున్నాను
భారతదేశమే తన మొదటి ప్రాధాన్యతగా భావించే ప్రధాని శ్రీ మోదీ..పేదల సంక్షేమం కోసం కృషి చేయాలనే సంకల్పంతో అసాధ్యాలను సుసాధ్యం చేశారు.
పేదల సంక్షేమం, సుపరిపాలన, అభివృద్ధి, జాతీయ భద్రత మరియు చారిత్రాత్మక సంస్కరణల కోసం ఏకకాలంలో మరియు నిరంతరాయంగా కృషి చేయడం ద్వారా శ్రీ మోదీ భారతదేశాన్ని అగ్రస్థానానికి తీసుకెళ్లాలనే తన సంకల్పాన్ని నెరవేర్చారు.
నిర్ణయాత్మక నాయకత్వం, ఆ నాయకత్వంపై ప్రజల్లో ఉన్న అచంచల విశ్వాసం వల్లే ఇది సాధ్యమైంది
సురక్షితమైన, దృఢమైన మరియు స్వావలంబన కలిగిన నూతన భారతదేశాన్ని సృష్టించిన శ్రీ మోదీ జీవితం..సేవ మరియు అంకితభావానికి ఉదాహరణ
స్వాతంత్య్రం వచ్చిన తర్వాత తొలిసారిగా కోట్లాది మంది పేదలకు వారి హక్కులను కల్పించడం ద్వారా శ్రీ మోదీ వారిలో ఆశలు, విశ్వాసాన్ని నింపారు. ఈరోజు సమాజంలోని ప్రతి వర్గం శ్రీ మోదీకి అండగా నిలుస్తోంది.
భారతీయ సంస్కృతిని ప్రోత్సహించడంతో పాటు దేశాన్ని అసలు మూలాలకు
ప్రధాన మంత్రి శ్రీ నరేంద్ర మోదీకి కేంద్ర హోం మరియు సహకార శాఖ మంత్రి శ్రీ అమిత్ షా జన్మదిన శుభాకాంక్షలు తెలిపారు. ఆయనకు మంచి ఆరోగ్యం మరియు దీర్ఘాయువు లభించాలని ప్రార్థిస్తున్నానని అమిత్ షా తెలిపారు. రతదేశమే తన మొదటి ప్రాధాన్యతగా భావించే ప్రధాని శ్రీ మోదీ..పేదల సంక్షేమం కోసం కృషి చేయాలనే సంకల్పంతో అసాధ్యాలను సుసాధ్యం చేశారని వెల్లడించారు.
పేదల సంక్షేమం, సుపరిపాలన, అభివృద్ధి, జాతీయ భద్రత మరియు చారిత్రాత్మక సంస్కరణల కోసం ఏకకాలంలో నిరంతరాయంగా కృషి చేయడం ద్వారా భారతదేశాన్ని అగ్రస్థానానికి తీసుకెళ్లాలనే తన సంకల్పాన్ని శ్రీ మోదీ నెరవేర్చారని కేంద్ర హోం, సహకార మంత్రి అన్నారు. ఆయన నాయకత్వంపై ప్రజల్లో ఉన్న అచంచల విశ్వాసం వల్లనే ఇది సాధ్యమైందని వివరించారు.
సురక్షితమైన, దృఢమైన మరియు స్వావలంబన కలిగిన నూతన భారతదేశాన్ని సృష్టించిన శ్రీ మోదీ జీవితం..సేవ మరియు అంకితభావానికి ప్రతీక అని కూడా శ్రీ అమిత్ షా అన్నారు. స్వాతంత్య్రానంతరం మొట్టమొదటిసారిగా కోట్లాది మంది పేదలకు వారి హక్కులను కల్పించడం ద్వారా శ్రీ మోదీ వారిలో ఆశలు మరియు విశ్వాసాన్ని నింపారని..ఈరోజు సమాజంలోని ప్రతి వర్గం శ్రీ మోదీకి అండగా నిలుస్తోందని చెప్పారు.
భారతీయ సంస్కృతిని ప్రోత్సహించడంతో పాటు దేశాన్ని అసలు మూలాలకు అనుసంధానించడం ద్వారా శ్రీ మోదీ ప్రతి అభివృద్ధి రంగంలో దేశాన్ని ముందుకు తీసుకెళ్లారని కేంద్ర హోం మరియు సహకార మంత్రి అన్నారు. శ్రీ మోదీ దార్శనికత మరియు నాయకత్వంలో నేటి నూతన భారతదేశం ప్రపంచ శక్తిగా అవతరించింది. అలాగే ప్రపంచం గౌరవించే గ్లోబల్ లీడర్గా ఆయన తన ముద్ర వేశారని శ్రీ అమిత్ షా తెలిపారు.
జౌళి మంత్రిత్వ శాఖ
పత్తికి విలువను పెంచే వివిధ అంశాలకు సంబంధించిన కార్యక్రమాలను సమీక్షించేందుకు రాజ్కోట్లో టెక్స్టైల్ అడ్వైజరీ గ్రూప్తో ఆరవ పరస్పరిక సంభాషణ సమావేశాన్ని నిర్వహించిన కేంద్ర జౌళి శాఖ మంత్రి శ్రీ పీయూష్ గోయల్
"కస్తూరి కాటన్ ఇండియా" ట్రేసిబిలిటీ, సర్టిఫికేషన్, బ్రాండింగ్పై ప్రాజెక్ట్ ప్రారంభం
కేంద్రం నిధులతో పత్తి ఉత్పాదకతను పెంపొందించే సమగ్ర ప్రణాళికకు తుది ఆమోదం ఎన్ఎఫ్ఎస్ఎం కింద రూ. 41.87 కోట్లు మంజూరు
వ్యవసాయం, రైతుల సంక్షేమ మంత్రిత్వ శాఖ సహకారంతో సేంద్రీయ పత్తి ఉత్పత్తిని పెంచాలి
గుజరాత్లోని రాజ్కోట్లో 'ఏక్ భారత్ శ్రేష్ఠ భారత్' కార్యక్రమం కింద నిర్వహిస్తున్న సౌరాష్ట్ర తమిళ సంగమంలో భాగంగా పత్తి విలువను పెంచే వివిధ అంశాలపై కేంద్ర జౌళి, వాణిజ్యం, పరిశ్రమలు, వినియోగదారుల వ్యవహారాలు, ఆహారం, ప్రజాపంపిణీ శాఖల మంత్రి శ్రీ పీయూష్ గోయల్ సమీక్షించారు. ఈ మేరకు 2023 ఏప్రిల్ 22వ తేదీన టెక్స్టైల్ అడ్వైజరీ గ్రూప్ తో ఆరవ ఇంటరాక్టివ్ సమావేశానికి ఆయన అధ్యక్షత వహించారు.
శ్రీ పీయూష్ గోయల్ కస్తూరి కాటన్ ఇండియా ట్రేసిబిలిటీ, సర్టిఫికేషన్, బ్రాండింగ్ ప్రాజెక్ట్లో పురోగతిని అడిగి తెలుసుకున్నారు. భారతీయ పత్తి బ్రాండింగ్ మొత్తం పత్తి విలువ గొలుసుకు రైతుల నుండి తుది వినియోగదారుల వరకు గొప్ప విలువను జోడిస్తుందని ప్రశంసించారు. భారతీయ నాణ్యతను ఆయన ప్రముఖంగా ప్రస్తావించారు. పత్తి రైతులకు, పరిశ్రమలకు ఈ నాణ్యత అనేది ప్రయోజనకరంగా ఉంటుంది. దీనిపై స్టీరింగ్ కమిటీ, అపెక్స్ కమిటీ సమావేశాలు జరిగాయి. ప్రాజెక్ట్ కోసం నిధులు విడుదల అయ్యాయి. కస్తూరి ఇండియా కాటన్ ట్రేసిబిలిటీ, సర్టిఫికేషన్, బ్రాండింగ్ పనులు ప్రారంభమయ్యాయి.
కస్తూరి పత్తిని దేశీయ, అంతర్జాతీయ మార్కెట్లలో ప్రీమియం పత్తిగా బ్రాండ్ చేయడానికి టెక్సప్రోసిల్ మరింత చురుకుగా ప్రయత్నాలు చేయాలని కేంద్ర మంత్రి విజ్ఞప్తి చేశారు.
హెచ్డిపిఎస్, క్లోజర్ స్పేసింగ్, ఇఎల్ఎస్ సాంకేతికతను లక్ష్యంగా చేసుకుని పత్తి ఉత్పాదకతను పెంపొందించే హోలిస్టిక్ ప్లాన్కు ఎన్ఎఫ్ఎస్ఎం కింద ఎంఓఏ ఎఫ్ డబ్ల్యూ నుండి రూ. 4186.85 లక్షల రూపాయల తుది ఆమోదం పొందారు. రాజస్థాన్లో గ్రామాలు/రైతుల క్లస్టర్ల వారీ గుర్తింపు ఖరారు అయింది. 2023-24 పత్తి సీజన్లో విత్తనాలు వేసే మిగిలిన అన్ని పత్తి పండించే రాష్ట్రాల్లో ఇదే పురోగతి ఉంది.
సేంద్రీయ పత్తికి ధృవీకరణ వ్యవస్థలను బలోపేతం చేయాల్సిన అవసరాన్ని శ్రీ గోయల్ నొక్కిచెప్పారు. పత్తి రైతులలో సేంద్రీయ పత్తి ఉత్పత్తిని ప్రోత్సహించడంలో చురుకైన భాగస్వామ్యం కోసం పరిశ్రమను అభ్యర్థించారు. క్లస్టర్ ఆధారిత విధానంలో సేంద్రియ పత్తి ఉత్పత్తిని పెంచేందుకు సమగ్ర కార్యాచరణ ప్రణాళికను రూపొందించేందుకు నిపుణుల, పరిశ్రమల ప్రతినిధి, సంబంధిత మంత్రిత్వ శాఖలు, ఇతర వాటాదారులతో కూడిన కార్యవర్గాన్ని ఏర్పాటు చేయాలని గౌరవ మంత్రి సూచించారు. టెక్స్టైల్స్, రైల్వేల శాఖ మంత్రి దర్శన వి. జర్దోష్, టాగ్ చైర్మన్ శ్రీ సురేష్ కోటక్ కూడా సమావేశంలో మార్గనిర్దేశం చేశారు.
కాటన్ టెక్స్టైల్ వాల్యూ చైన్లో ఫామ్ నుండి ఫారిన్ వరకు అన్ని స్థాయిల్లోనూ గౌరవ ప్రధానమంత్రి కలలను సాధించడానికి, పత్తిలో ఆధిపత్యాన్ని తిరిగి పొందడానికి కాటన్ వాల్యూ చైన్ వాటాదారులందరూ కలిసికట్టుగా పని చేయాలని జౌళి మంత్రిత్వ శాఖ కార్యదర్శి శ్రీమతి రచనా షా విజ్ఞప్తి చేశారు. ఉత్పత్తిదారులకు విలువ రాబడిని పెంచడానికి. వ్యవసాయం, రైతు సంక్షేమ మంత్రిత్వ శాఖ, సీసీఐ,అపేడా,బిఐఎస్ నుండి ప్రతినిధులు, సంబంధిత మంత్రిత్వ శాఖల నుండి ఇతర సీనియర్ అధికారులు, మొత్తం పత్తి విలువ గొలుసు నుండి వాటాదారులు కూడా సమావేశంలో పాల్గొన్నారు.
సమాచార, ప్రసార మంత్రిత్వ శాఖ
శంఘాయి కోఆపరేశన్ ఆర్గనైజేశన్ సభ్యత్వ దేశాలన్నిటి మధ్య ‘‘మాస్ మీడియా రంగం లో సహకారం’’ అంశం పై ఒక ఒప్పందం పైన సంతకాలు చేసి, ఆ ఒప్పందాన్ని ధ్రువపరచటానికి గాను ఆమోదం తెలిపిన మంత్రిమండలి
శంఘాయి కోఆపరేశన్ ఆర్గనైజేశన్ లో సభ్యత్వం కలిగివున్న దేశాలు అన్నిటి మధ్య ‘‘మాస్ మీడియా రంగం లో సహకారం’’ అంశం పై ఒక ఒప్పందం పైన సంతకాలు చేసి, ఆ ఒప్పందాన్ని ధ్రువపరచటానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది. ఈ ఒప్పందం పై 2019వ సంవత్సరం లో జూన్ నెల లో సంతకాలు అయ్యాయి.
మాస్ మీడియా రంగం లో సంఘాల మధ్య పరస్పరం సమానమైనటువంటి, ప్రయోజనకరమైనటువంటి సహకారాన్ని ఈ ఒప్పందం ప్రోత్సహిస్తుంది. ప్రతి పక్షమూ ఆదాన ప్రదానం ఆధారం గా, కార్యకలాపాల కు వీలు కల్పిస్తూ, సమానత కు పెద్ద పీట వేయాలి. మాస్ మీడియా రంగం లో ఉత్తమ అభ్యాసాల ను పంచుకోవడానికి, ఆ రంగం లో కొత్త కొత్త ఆవిష్కరణల కు ఒక అవకాశాన్ని సభ్యత్వ దేశాల కు ఈ ఒప్పందం అందిస్తుంది.
విశేషాంశాలు:
సహకారాన్ని అందించుకొనే ప్రధాన రంగాలు ఈ కింది విధం గా ఉన్నాయి:
i. ఆయా దేశాల ప్రజల జీవనం గురించిన జ్ఞానాన్ని మరింత ఎక్కువ గా అవగాహన చేసుకోవడం కోసం మాస్ మీడియా ద్వారా సమాచారాన్ని పరస్పరం వ్యాప్తి చేయడానికి- అది కూడా విస్తృత స్థాయి లో- వ్యాప్తి చేయడానికి గాను అనుకూలమైనటువంటి స్థితిగతుల ను నెలకొల్పడం;
ii. ఆయా దేశాల మాస్ మీడియా తాలూకు సంపాదకీయ కార్యాలయాల మధ్య, అలాగే సంబంధిత మంత్రిత్వ శాఖ లు, మాస్ మీడియా రంగం లో పనిచేస్తున్న ఏజెన్సీ స్, సంస్థ ల మధ్య సహకారం. ఈ విధమైన సహకారానికి సంబంధించి ఏవైనా నిర్దిష్టమైన షరతుల ను గాని, నిర్దిష్టమైనటువంటి రూపాల ను గాని భాగస్వామ్య దేశాలు వాటికి అవే ఖరారు చేసుకోవలసి ఉంటుంది, అంతే కాదు, విడి గా ఒప్పందాల ను కుదుర్చుకోవలసి ఉంటుంది కూడా;
iii. అందుబాటు లో ఉన్నటువంటి వృత్తిగత అనుభవాన్ని అధ్యయనం చేయడం కోసం దేశాల పత్రికారచయిత ల తాలూకు వృత్తిపరమైన సంఘాల మధ్య సమానమైనటువంటి, పరస్పర ప్రయోజనకరమైనటువంటి సహకారాన్ని పెంపొందించడం, దానితో పాటు మాస్ మీడియా రంగం లో సమావేశాల ను, చర్చాసభల ను, సభ లను నిర్వహించడం;
iv. టెలివిజన్ కార్యక్రమాల ప్రసారం లో, రేడియో కార్యక్రమాల ప్రసారం లో సహాయపడటం, ఒక దేశం లోపలి ప్రాంతాలలోను, అవతలి పక్షం లోను చట్టబద్ధమైన వ్యాప్తి, సంపాదకీయ కార్యాలయాల తాలూకు సామగ్రి ని, సమాచారాన్ని- వాటి వ్యాప్తి ఒకవేళ అవతలి పక్షం దేశాల చట్ట నిబంధన ల ప్రకారం అనుమతించదగినవే అయిన పక్షం లో- చట్టబద్ధం గా ప్రసారం చేయడం;
v. మాస్ మీడియా రంగం లో అనుభవాన్ని, నిపుణుల ను ఆదానం- ప్రదానం చేసుకోవడాన్ని ప్రోత్సహించడం, ప్రసార మాధ్యమ రంగ వృత్తినిపుణుల కు శిక్షణ ను ఇవ్వడం లో పరస్పర సహాయాన్ని సమకూర్చడం, ఈ రంగం లో కార్యకలాపాల ను నిర్వహిస్తున్నటువంటి సంస్థల కు, విజ్ఞాన శాస్త్రపరమైన పరిశోధన సంస్థల కు, విద్య సంస్థల కు మధ్య సహకారాన్ని పెంపొందించడం.
కార్మిక, ఉపాధికల్పన మంత్రిత్వ శాఖ
కనీస వేతనాల రేటును ఐదేళ్ళకు మించని కాలవ్యవధిలో ప్రభుత్వం సమీక్షించడాన్ని తప్పనిసరి చేసిన వేతనాల చట్ట నియమావళి, 2019
కనీస వేతనాలను, జాతీయ ఫ్లోర్ వేజెస్  స్థిరీకరించడానికి భారత ప్రభుత్వం 2021లో నిపుణుల బృందాన్ని ఏర్పాటు చేసింది. ప్రభుత్వానికి కనీస వేతనాలు, జాతీయ ఫ్లోర్ వేజెస్ను నిర్ణయించేందుకు సాంకేతిక ఇన్పుట్లను, సూచనలను అందించడం ఈ బృందం బాధ్యత. వేతనాల స్థిరీకరణ కోసం శాస్త్రీయ ప్రమాణాలు, పద్ధతిని రూపొందించేందుకు నిపుణుల బృందం సూచనలు, నిబంధనలు తోడ్పడతాయి. కనీస వేతనాల చట్టం, 1948లోని సెక్షన్ 3  ప్రకారం కేంద్ర, రాష్ట్ర ప్రభుత్వాలు తమ అధికార పరిధిలోని షెడ్యూల్డ్ ఉద్యోగాలలో నిర్ణయించిన కనీస వేతనాలను ఐదేళ్ళకు మించకుండా సమీక్షించి, అవసరమైతే కనీస వేతనాలను సవరించడాన్ని తప్పనిసరి చేస్తుంది.
ఇటీవలే, కనీస వేతనాల చట్టం, 1948లోని నిబంధలను హేతుబద్ధీకరించి కోడ్ ఆఫ్ వేజెస్ యాక్ట్, ,2019లో విలీనం చేసి, పార్లమెంటు ఆమోదించి, 08.08.2019న ప్రకటించింది. కోడ్లోని సెక్షన్ 8  ప్రకారం ప్రభుత్వం కనీస వేతన రేట్లను సాధారణంగా ఐదేళ్ళకు మించికుండా సమీక్షించాలని లేదా సవరించాలని నిర్దేశిస్తుంది.
చీఫ్ లేబర్ కమిషనర్  వెబ్సైట్లలో కనీస వేతనాల ప్రచారం, పని ప్రదేశాలు/ స్థలాలలో కాంట్రాక్టర్లు ఇచ్చే కనీస వేతనాలను బహిర్గతం చేయడం, ప్రధాన యజమానులు ఇచ్చే కనీస వేతనాల రేట్లను ప్రదర్శించాలని కనీస వేతనాలపై ప్రచారాన్ని ప్రారంభించి, కనీస వేతనాల రేటుకు కట్టుబడి ఉండేలా పర్యవేక్షించేందుకు ప్రభుత్వం చర్యలు తీసుకుంది.
పైన పేర్కొన్నవే కాకుండా, సిఎల్సి  కింద కేంద్ర పారిశ్రామిక సంబంధాల యంత్రాంగం  సంస్థ ద్వారా కనీస వేతనాల చట్టం, 1948 కింద కేంద్ర పరిధిలోని సంస్థలలో ఎప్పటికప్పుడు తనిఖీలు నిర్వహిస్తారు. ఏదైనా సంస్థకు వ్యతిరేకంగా వచ్చిన ఫిర్యాదులపై ప్రత్యేక శ్రద్ధ పెడతారు. కార్మికులకు తక్కువ వేతనాల ఇస్తున్నట్టు కనుగొన్నప్పుడు, క్లెయిమ్ను విచారించి, నిర్ణయించేందుకు అధికారుల ముందు క్లెయిమ్ అప్లికేషన్ను దాఖలు చేస్తారు. చట్టంలోని సెక్షన్ 20 లోని నియమాల ప్రకారం, ఇటువంటి క్లెయిము ఉద్యోగి స్వయంగా దాఖలు చేయవచ్చు లేదా ఎవరైనా న్యాయవాది లేదా కార్మికుల పక్షాన నమోదిత ట్రేడ్ యూనియన్ అధికారి దాఖలు చేయవచ్చు.
ఈ సమాచారాన్ని కార్మిక, ఉపాధి శాఖ సహాయ మంత్రి శ్రీ రామేశ్వర్ తెలి గురువారం రాజ్యసభకు ఇచ్చిన లిఖితపూర్వక సమాధానం ద్వారా ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో చికిత్సలో ఉన్న కేసులు మరింత తగ్గి మొత్తం కేసుల్లో.62% కు చేరిక
ఇంకా చికిత్సలో ఉన్నవారి కంటే మొత్తం నమోదైన కేసులు 90 లక్షలు ఎక్కువ
గత వారంలో ప్రతి పది లక్షల్లో మరణాలు అంతర్జాతీయంగా భారత్ లోనే అత్యల్పం
గత కొద్ది వారాలుగా ఉన్న ధోరణినే భారత్ కొనసాగిస్తూ వస్తోంది. చికిత్సలో ఉన్న కేసులు భారీగా తగ్గుతూ ప్రస్తుతం ఇప్పటిదాకా నమొదైన మొత్తంకేసులో 3.62% కు తగ్గాయి. ప్రతిరోజూ కొత్తకేసులకంటే కోలుకున్నవారు ఎక్కువగా ఉండటం వలన చికిత్సలో ఉన్నవారి సంఖ్య కుదించుకుంటూ వస్తోంది. ప్రస్తుతం ఆ సంఖ్య 3,56,546 కు చేరింది. గడిచిన 24 గంటలలో కొత్తగా 30,254 మంది కోవిడ్ పాజిటివ్ గా నిర్థారణ కాగా 33,136 మది కొత్తగా కోలుకున్నారు. దీనివల్ల గత 24 గంటలలో నికరంగా 3,273 కేసుల భారం తగ్గింది.
ప్రతి పది లక్షల జనాభాలో కోవిడ్ సోకిన వారి సంఖ్య కూడా ప్రపంచదేసాలతో పోల్చినప్పుడు భారత్ లో తక్కువగా ఉంది. గడిచిన వారంరోజుల్లో పది లక్షలకు 158 చొప్పున మాత్రమే కేసులున్నాయి. ఇది పశ్చిమార్థగోళంలోని చాలా దేశాలకంటే చాలా తక్కువ.
ఇప్పటివరకు మొత్తం కోలుకున్నవారి సంఖ్య 93,57,464 కు చేరింది. కోలుకున్నవారికీ, కొత్తకెసులకూ మధ్య తేడా పెరుగుతూ 90 లక్షలు దాటి ప్రస్తుతం 90,00,918 కు చేరింది. కోలుకున్నవారి శాతం ప్రస్తుతం 95శాతానికి దగ్గరవుతూ 94.93% అయింది.
కొత్తగా కోలుకున్నవారిలో 75.23% మంది పది రాష్ట్రాలకు చెందినవారు కాగా కేరళలో అత్యధికంగా 5,268 మంది, ఆ తరువాత మహారాష్ట్రలో 3,949 మంది, ఢిల్లీలో మరో 3,191 మంది కోలుకున్నారు.
కొత్త కేసుల్లో 75.71% పది రాష్ట్రాలలో నమోదయ్యాయి. కేరళలో 5,949 కేసులు, మహారాష్ట్రలో 4,259, పశ్చిమబెంగాల్ లో 1,935 కొత్త కేసులు వచ్చాయి. గత 24 గంటల్లో 391 మంది మరణించారు. 24 రాష్ట్రా ల్లో మరణాలు రెండంకెల లోపే ఉన్నాయి.తాజా మరణాల్లో 79.28%కేవలం పది రాష్ట్రాలకు చెందినవి కాగా మహారాష్ట్రలో అత్యధికంగా 80, ఢిల్లీలో 47, పశ్చిమ బెంగాల్ లో 44 నమోదయ్యాయి.
ప్రపంచ వ్యాప్తంగా చూసినప్పుడు భారత్ లో ప్రతి పది లక్షల కు గత వారం రోజుల్లో అతి తక్కువ మరణాలు నమోదయ్యాయి
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఢిల్లీలోని కన్నాట్ప్లేస్లో గల గ్రామోద్యోగ్ భవన్లో గాంధీ జయంతి వేడుకలు
సంస్మరణ వేడుకలను ఘనంగా నిర్వహించిన విశిష్ట మంత్రులు, నాయకులు
ఖాదీ ఫర్ నేషన్, ఖాదీ ఫర్ ఫ్యాషన్, ఖాదీ ఫర్ ట్రాన్స్ఫర్మేషన్ అనే ప్రధాన మంత్రి శ్రీ నరేంద్ర మోదీ దార్శనికత మేరకు రూపొందించిన కెవిఐ ఉత్పత్తులు అందరి దృష్టిని ఆకర్షించాయి.
భారతదేశంలో ఖాదీ ఉత్పత్తులను ప్రోత్సహించడం మరియు స్వీకరించడం అనే మహాత్మా గాంధీ దృక్పథాన్ని సాధికారపరచడంలో గౌరవప్రదమైన ప్రధాన మంత్రి శ్రీ నరేంద్ర మోదీ దార్శనికతను, విశేషమైన నాయకత్వాన్ని ఢిల్లీలోని కన్నాట్ ప్లేస్లో ఖాదీ ఇండియా జరుపుకుంటుంది. ఖాదీ గ్రామోద్యోగ్ భవన్లో గాంధీ జయంతి వేడుకలు అంగరంగ వైభవంగా జరిగాయి. ఇందులో కేంద్ర గృహనిర్మాణ & పట్టణ వ్యవహారాలు మరియు పెట్రోలియం, సహజ వాయువు మంత్రి శ్రీ హర్దీప్ సింగ్ పూరి మరియు సైన్స్ & టెక్నాలజీ సహాయమంత్రి  డాక్టర్ జితేంద్ర సింగ్, బీజేపీ జాతీయ అధ్యక్షుడు మరియు పార్లమెంటు సభ్యులు శ్రీ జెపి నడ్డా, లోక్సభ సభ్యులు శ్రీ మనోజ్ తివారీ, పలువురు ఇతర ఎంపీలు, ఎమ్మెల్యేలు పాల్గొన్నారు.
ఈ సందర్భంగా భవన్కు భారీగా సందర్శకులు తరలివచ్చారు. వారంతా మేక్ ఇన్ ఇండియా వస్తువులను చూసి ఆశ్చర్యపోవడమే కాకుండా ఖాదీ మరియు విలేజ్ ఇండస్ట్రీస్ ఉత్పత్తుల శ్రేణిని కొనుగోలు చేశారు తద్వారా ఈ స్వదేశీ వస్తువుల పట్ల తమకున్న ప్రగాఢ అభిమానాన్ని ప్రదర్శించారు. మహాత్మా గాంధీ వారసత్వాన్ని ప్రతిబింబించే సూక్ష్మ చరఖా మరియు గాంధీ టోపీ ప్రేక్షకులను విశేషంగా ఆకట్టుకున్నాయి.
ఎంపిక చేసిన వస్తువులపై 60% తగ్గింపు, ఖాదీ ఉత్పత్తులపై 20% తగ్గింపు మరియు విలేజ్ ఇండస్ట్రీస్ ఉత్పత్తులపై 10% తగ్గింపుతో సహా ప్రత్యేక ఆఫర్లను భవన్ అందించింది.
కార్యక్రమంలో భాగంగా భవన్ ముందు ఓమ్జా కోల్డ్ ప్రెస్ మొబైల్ వ్యాన్ను ప్రారంభించారు. ఓమ్జా ఆయిల్స్ అండ్ ఆగ్రో అనేది పిఎంఈజిపి యూనిట్. ఈ వ్యాన్ అక్కడికక్కడే సన్ఫ్లవర్ ఆయిల్, మస్టర్డ్ ఆయిల్, నువ్వుల నూనె మరియు కొబ్బరి నూనె ఉత్పత్తిని ప్రదర్శించింది. ఈ ప్రక్రియను చూసేందుకు సందర్శకులకు ప్రత్యేక అవకాశం కలిగింది.
ఖాదీ గ్రామోద్యోగ్ భవన్ ఖాదీ మరియు గ్రామ పరిశ్రమల శాశ్వత స్ఫూర్తికి నిలువెత్తు నిదర్శనంగా నిలుస్తోంది. మహాత్మా గాంధీ సూచించిన ఆదర్శాలు మరియు సూత్రాలను పొందుపరిచింది. ఈ వేడుకకు లభించిన అఖండమైన స్పందన ప్రతి భారతీయుడిలో స్థానికుల కోసం తమ వాయిస్ను వినిపించాలన్న స్ఫూర్తిని ప్రదర్శించింది.